Hélène Fourment

Helena (aŭ Hélène) FOURMENT (11a de Aprilo 1614 – 15a de Julio 1673) estis la dua edzino de la baroka pentristo] Petro Paŭlo Rubens. Ŝi pozis por kelkaj portretoj de Rubens, kaj ankaŭ por figuroj en religiaj kaj mitologiaj pentraĵoj de Rubens. 

Helena Fourment estis la plej juna infano de Daniël Fourment la pli aĝa, riĉa komercisto de silko kaj gobelino en Antverpeno, kaj Clara Stappaerts. Ŝi havis kvar fratojn kaj ses fratinojn. Post lia morto, ŝia patro lasis al sia filo Daniël la 2-a gravan kolekton de gobelinoj de Oudenaarde, Bruselo kaj Antverpeno, 35 pentraĵojn de sia bofilo Rubens, grandan pentraĵon de Jordaens kaj plurajn verkojn de italaj majstroj. La plej multaj el ŝiaj fratinoj edziniĝis en gravajn familiojn.

Helena Fourment edziniĝis al Rubens la 6-an de decembro 1630 en la preĝejo Sankta Jakobo en Antverpeno, kiam ŝi estis 16-jaraĝa kaj li 53-jaraĝa. La unua edzino de Rubens, nome Isabella Brant, estis mortinta en 1626. La frato de Helena, Daniël Fourment la pli juna, estis edziĝinta al Clara Brant, la fratino de Isabella. Ŝia patro, Daniël Fourment la pli aĝa, estis artamanto kaj posedis verkojn de Rubens kaj Jacob Jordaens, kaj verkojn de italaj majstroj; li ankaŭ mendis de Rubens serion de tapiŝoj prezentantaj la vivon de Aĥilo.

 Bibliografio 
 Brendel, Maria L. (2011). Die Macht der Frau. Rubens' letztes Modell Helene Fourment. Berlino: Parthas. ISBN 978-3-86964-037-2.
 Liedtke, Walter A. (1984). Flemish paintings in the Metropolitan Museum of Art. New York: The Metropolitan Museum of Art. ISBN 0870993569.

Kategorio:Flandroj
Kategorio:Petro Paŭlo Rubens